NHL: Stanley Cupin voittanut valmentaja Buffaloon!
Stanley Cupin voittanut valmentaja Buffaloon!
Veikkaussivujen toimitus | Tuomas 29.5.2015
Jääkiekon NHL:ssä kevään ratkaisuottelut ovat käsillä, mutta seurat ovat rakentamassa jo ensi kauden joukkueitaan. Pittsburgh Penguins entinen päävalmentaja Dan Bylsma on nimetty Buffalo Sabresin uudeksi valmentajaksi.
44-vuotias Bylsma sai potkut Pittsburghin peräsimestä kauden 2013-2014 jälkeen. Penguinsin Stanley Cupin voittoon vuonna 2009 luotsannut Bylsma ehti valmentamaan Pingviinejä kuuden kauden ajan.
– Hän on voittaja. Hän tietää, miten voitetaan, Buffalon toimitusjohtaja Tim Murray totesi uudesta päävalmentajasta.
Bylsmalla ja Murraylla on yhteistä menneisyyttä Anaheim Ducksista, jossa Bylsma pelasi vuonna 2003 Murrayn ollessa ryhmän pelaajapuolen johtotehtävässä.
Buffalolle uuden valmentajan hankkiminen oli varsin odotettua, sillä seura on rämpinyt pahoissa ongelmissa. Bylsmasta tulee seuran 17. päävalmentaja. Edellisenä tehtävää hoitanut Ted Nolan irtisanottiin tehtävistään heikosti sujuneen runkosarjan päätyttyä. Suomalaispuolustaja Rasmus Ristolaisen edustama Sabres sijoittuikin kaudella 2014-2015 NHL:n runkosarjan viimeiseksi.
Lähde: Buffalo Sabres
Suomen aikaa ensi yönä pelataan ensimmäisen konferenssifinaalin seitsemäs kohtaaminen, jossa New York Rangers ja Tampa Bay Lightning vihdoin ratkaisevat sen, että kumpi joukkueista tulee etenemään maailman kovimman kiekkoliigan finaaleihin. Vihjeen otteluun voit lukea tästä!